Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 290

7. évfolyam Célok és feladatok Beszédkészség, szóbeli szövegek alkotása és megértése Alkalmazkodás a kommunikációs folyamat tényezőihez a különféle konkrét beszédhelyzetekben. Együttműködés a beszédpartnerrel, törekvés a vele történő empatikus viszony kialakítására. Mások véleményének meghallgatása, megértése és annak tömör reprodukálása a többszereplős helyzetekben. Az érvelés folyamatának és technikájának elsajátítása: az érvek felkutatása, a vélemény, az állásfoglalás kialakítása, kulturált közlése. A szöveg tartalmát és a beszélő szándékát tükröző kiejtésmód eszközeinek alkalmazása (helyes hangképzés, a mondat- és szövegfonetikai eszközök megfelelő használata). Az egyéni beszédsajátosságok megfigyelése, törekvés a hibák segítséggel történő javítására. A testbeszéd, az arcjáték, a szemkontaktus ismert jeleinek megfigyelése a kommunikációban, törekvés ezek megfelelő, szükség szerinti tudatos alkalmazására. A memoriterek szöveghű tolmácsolása kifejező szövegmondással, megjelenítéssel. Különféle dramatikus formák kipróbálása (pl. helyzetgyakorlat, improvizáció, versmondás, diákszínpadi előadás). Olvasás, írott szöveg megértése Megfelelő tempójú hangos, kifejező olvasás. Ismert tartalmú szövegek biztonságos, kifejező és értelmező fölolvasása. A szövegben ki nem fejtett tartalmak kikövetkeztetése, megértése. Néhány szövegértési technika megismerése. A szövegben előforduló ismeretlen szavak értelmezése, alkalmazásuk a szövegalkotásokban. Közepes terjedelmű (min. 200-300 szavas) szépirodalmi, ismeretterjesztő és dokumentumszövegek önálló olvasása, feldolgozása a megadott szempontok alapján. A szépirodalmi és nem szépirodalmi szövegek közötti különbség megfigyelése, megfogalmazása. Vélemény szóbeli és írásbeli megfogalmazása a szöveg tartalmával kapcsolatban. Információ-visszakeresés a szövegből kérdések, feladatok alapján. Írásbeli szövegek alkotása, íráskép, helyesírás Olvasható, esztétikus íráskép. Törekvés a helyes írásmódra, a megfelelő szóhasználatra. Szövegalkotási képesség fejlesztése különböző szövegtípusokban és műfajokban (a leírás, a különböző nézőpontú elbeszélés és jellemzés gyakorlása, vélemény készítése, köszöntés írásban, alkalmi beszéd stb.). A nyelvtani, helyesírási, nyelvhelyességi ismeretek és a nyelvi elemek különböző stílusértékéről tapasztaltak tudatos alkalmazása a fogalmazásokban, kreatív szövegalkotásban. Az önkifejezés képességének és a kreativitásnak a különböző műfajokban (érvelés, köszöntés, hozzászólás stb.) történő bemutatása. Gondolatok, érzelmek, képzetek kifejezése más-más nézőpontból. Rövidebb beszámolók anyagának összegyűjtése, rendezése és írásba foglalása tanári irányítással, csoportosan. 2009/72. szám A tanulási képesség fejlesztése Az önálló feladatvégzés, információgyűjtés és ismeretszerzés módszereinek megismerése, gyakorlása (segédkönyvek, a korosztálynak készült szótárak, lexikonok használata, ismeretlen kifejezések jelentésének önálló megkeresése egynyelvű szótárakban, a tanult anyag bővítése különböző információhordozókból). Adatok, ismeretek gyűjtése különböző információhordozókról tanári segítséggel, csoportosan. A gyűjtött, ismeretek elrendezése, a kitűzött célnak megfelelő felhasználása. Az információ kritikus befogadásának megalapozása (pl. azonos témáról különböző forrásból származó rövidebb információk összevetése tanári irányítással). Jegyzetkészítés tanári irányítással. A tömörítés, a lényegkiemelés gyakorlása. Önálló vázlatkészítés a gyűjtött rövidebb szövegek alapján. Elemi gyakorlottság az információ felhasználásában, a források megjelölésében. Anyanyelvi kultúra, ismeretek az anyanyelvről A nyelvi egységek szerkezeti, jelentéstani összefüggéseinek megfigyelése (pl. az azonos szófajba tartozó szavak jellemzői, ezek összefüggése a szavak mondatbeli viselkedésével; azonos jelentésviszonyokat kifejező, de eltérő szerkezetű mondatok megfigyelése; szerkezetek átalakítása). A nyelvi egységek szövegbeli (kommunikációbeli) szerepének a megfigyelése. A szavak jelentésére vonatkozó kreatív gyakorlatok, a szónál kisebb és nagyobb nyelvi egységek jelentésének, valamint a nyelvi szerkezetből, formából fakadó jelentésnek a megismerése. A szóalkotásmódok fajtáinak megismerése. A szóösszetételek sajátosságai és szerepük a kommunikációban. Gyakorlottság és szándékosság a kommunikációt befolyásoló tényezőkhöz való alkalmazkodásban. Alapvető tájékozottság a mindennapi kommunikációs és az irodalmi stílusjelenségek körében. Az egyszerű mondat szerepe és hatása a kommunikációban. A helyesírási rendszer grammatikai meghatározottságának a felismerése, az ismeretek bővítése. A szóösszetételek legáltalánosabb szabályainak megismerése, gyakorlása és alkalmazása. A helyesírási kézikönyvek használatának gyakorlása. Javítás tanári irányítással és önállóan. Irodalmi kultúra, irodalmi művek elemzése és értelmezése Annak felismertetése, hogy az elemző-értelmező olvasás elmélyíti az olvasói élményeket és befogadói tapasztalatokat. A nyelvi kultúra, a kulturált nyelvi magatartás, a kreativitás, az irodalomolvasói szerep megélésének továbbfejlesztése. Az olvasott művekben megjelenő szituációk és jellemek, érzelmek és gondolatok empatikus, átélő befogadása, összevetése a köznapi tapasztalati valósággal. A lírai formanyelv sajátosságinak vizsgálata (szerkezeti változatok, szókincs, a képiség eszközei), következtetések megfogalmazása. Epikai és drámai művek olvasása, megbeszélése, a cselekményt alkotó elemek, fordulatok, szereplők megfigyelése, jellemzése, következtetések megfogalmazása. Kapcsolatteremtés a különböző művészeti területek között (mozgóképkultúra, vizuális kultúra, dráma és tánc). Az ítélőképesség, az erkölcsi, esztétikai és történeti érzék fejlesztése Az önálló gondolkodás képessége és törekvés a kulturált önkifejezésre. A véleménynyilvánítás udvarias és tapintatos formáinak alkalmazása. Aktív részvétel a tanulócsoportban folyó beszélgetésben és vitában. Mások véleményének türelmes meghallgatása, megértése. A vélemények különbözőségének elfogadása, az empátia gyakorlása. Javasolt óraszámok Tematikai egységek A B Beszédművelés Szóbeli szövegek megértése és alkotása Írott szövegek megértése és alkotása Íráskép és helyesírás A tanulási képesség fejlesztése Anyanyelvi kultúra, ismeretek az anyanyelvről Irodalmi kultúra, irodalmi művek értelmezése (1) Irodalmi kultúra, irodalmi művek értelmezése (2) Irodalmi kultúra, irodalmi művek értelmezése (3) Az ítélőképesség, az erkölcsi, esztétikai és történeti érzék fejlesztése Ismétlés, gyakorlás, összefoglalás Összesen: 2009/72. szám

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes